《郡侯访予于沧浪亭因而高会翌日以一章谢之》
宋代·苏舜钦

荒亭俗少游，迁客心自爱。绕亭植梧竹，私心亦有待。

昨朝十骑来，䟃𧽼拥林外。水禽骇笳鼓，野老瞻车盖。

公馀喜静境，宾至因高会。跋石已行厨，临流聊褫带。

优游鄙情通，放旷未礼杀。酒醇引易釂，肉美举必嘬。

千蹠恣食鸡，二螯时把蟹。开颜閒善谑，倾耳得嘉话。

暮夜欢未厌，裴回意将再。跋已见懵腾，跨鞍极倒载。

明日尚狂酲，嘉贶不遑拜。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。